Vyhodnotenie pripomienkového konania

					Spôsob pripomienkového konania:        skrátený
		
Zoznam oslovených subjektov:	podpredseda vlády SR pre EIĽPM, podpredseda vlády SR a MF SR, podpredseda vlády SR a MH SR, podpredseda vlády SR a MS SR, MPSVR SR, MŽP SR, MDPT SR, MVRR SR, MP SR, MŠ SR, MK SR, MZ SR, MV SR, MZV SR, MO SR, ostatné ústredné orgány štátnej správy		
					Počet oslovených subjektov:                 25 	

Zaslali do stanoveného termínu:  25 – podpredseda vlády SR pre EIĽPM, Ministerstvo financií SR, Ministerstvo hospodárstva SR, Ministerstvo  spravodlivosti SR, Ministerstvo práce, sociálnych vecí a rodiny, Ministerstvo zdravotníctva SR, Ministerstvo pôdohospodárstva SR, Ministerstvo školstva SR, Ministerstvo kultúry SR, Ministerstvo vnútra SR, Ministerstvo obrany SR, Ministerstvo výstavby a regionálneho rozvoja SR, Ministerstvo dopravy, pôšt a telekomunikácií SR, Ministerstvo životného prostredia SR, Úrad geodézie, kartografie a katastra SR, Protimonopolný úrad SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Úrad pre štátnu službu, Úrad pre normalizáciu, metrológiu a skúšobníctvo SR, Správa štátnych hmotných rezerv SR, Štatistický úrad SR, Národný bezpečnostný úrad
		    	
Zaslali po termíne: 		0
                      	
Nezaslali:    	0 
          		
Subjekty, ktoré nemali pripomienky: 	 23
Počet vznesených pripomienok:		  9
        z toho obyčajných:		  9
         zásadných:                           0
  
Počet akceptovaných:		  4
z toho obyčajných:		  4					  
zásadné - čiastočne:		  0
Počet neakceptovaných:		  5				
z toho zásadných:		  0 						     
						         obyčajných: 	               5        

Rezort	Pripomienka	Typ	Vyh.	Spôsob vyhodnotenia	

MH SR	
K pripomienke č. 1. 2. 3e, 3f,.

Pripomienka č. 1
Upozorňujeme, že kontrolná pôsobnosť Úradu vlády SR v Národnej agentúre pre rozvoj malého a  stredného podnikania je sporná, pretože táto agentúra nie je rozpočtovou ani príspevkovou organizáciou Ministerstva hospodárstva Slovenskej republiky, ale je záujmovým združením právnických osôb, ktorými sú: Ministerstvo hospodárstva Slovenskej republiky, Združenie podnikateľov Slovenska a Slovenský živnostenský zväz.

Pripomienka č. 2
Za predloženým textom: „Národná agentúra pre rozvoj malého a  stredného podnikania,“ a textom: „Slovenská agentúra pre cestovný ruch“  sú  pripojené texty: „vybrané riadené a zriadené subjekty“. 
Z predloženej formulácie nie je celkom zrejmé, kým majú byť vybrané subjekty riadené a  zriadené.

Pripomienka č. 3e
Predložený text žiadame upresniť a zladiť s kompetenciami  orgánov  príslušných na plnenie uznesení vlády SR.

Pripomienka č. 3f
Text navrhujeme vypustiť z dôvodu, že Úrad vlády Slovenskej republiky ako ústredný orgánu štátnej správy pre kontrolu vybavovania sťažností dosiaľ nevydal žiadnu metodiku pre vybavovanie podaní žiadateľov o príspevky zo  štrukturálnych  fondov, v ktorých občania namietajú postupy posudzovania a  schvaľovania ich žiadostí a projektov.

Pripomienka č. 3a
„ako vybrané sprostredkovateľské orgány plnia úlohy prípravy a výberu projektov na základe žiadostí konečných príjemcov...“ 
Upozorňujeme, že sprostredkovateľské orgány projekty nepripravujú. Sprostredkovateľské orgány projekty ani „nevyberajú“, lebo výber projektov je v pôsobnosti hodnotiacich komisií. Sprostredkovateľský orgán môže iba vyradiť projekt  z procesu vecného  hodnotenia,  ak nespĺňa predpísané formálne náležitosti.  Úloha sprostredkovateľského orgánu v procese implementácie štrukturálnych fondov je v navrhovanom texte nesprávne zadefinovaná.

Pripomienka č. 3b
„plnenie úloh regionálnych centier v riadiacej pôsobnosti MH SR (agentúr)“ 
Upozorňujeme, že  Ministerstvo hospodárstva Slovenskej republiky  nemá v riadiacej pôsobnosti  „regionálne centrá“. V jeho riadiacej pôsobnosti sú niektoré agentúry. 
Z uvedených dôvodov žiadame  text upresniť.

Pripomienka č. 3c
„funkčnosť systému finančného riadenia, najmä kontroly a auditu programu“
V  predloženom  texte sa neuvádza názov ani iné upresnenie „programu“, ktorého funkčnosť systému .....  má Úrad vlády Slovenskej republiky za cieľ zistiť. V dôsledku toho nie je cieľ kontroly jasne zadefinovaný.
Z uvedeného  dôvodu žiadame  text upresniť.

Pripomienka č. 3d
„či a ako bola odborom kontroly vykonávaná vnútorná kontrola v SO/RO“ 
Z predloženého textu nie je zrejmé či sa „odborom kontroly“ rozumie vnútorný organizačný útvar SO/RO. 
Z uvedených dôvodov žiadame  text upresniť.

O

O

O

O

O

O

O

O

N

N

N

N

A

A

A

A
	Všeobecne k pripomienke k č. 1. 2. 3e, 3f,.:
- Uznesením vlády SR č. 133/2002  bolo schválené
rozhodnutie o finálnej podobe Národného plánu regionálneho rozvoja Slovenskej republiky (rozhodnutie medzi CSF a SPD), vrátane štruktúry riadiacich a platobných orgánov a ich kompetencií.
Vláda citovaným uznesením uložila v bode B. 2  ministrovi hospodárstva zabezpečiť funkčnú štruktúru riadiacich a platobných orgánov v zmysle finálnej podoby Národného regionálneho rozvoja SR.
-Uznesením vlády SR č. 606/2002 bol schválený návrh obsahového a organizačného zabezpečenia vypracovania Národného rozvojového plánu.                                                                                                                                     
Vláda citovaným uznesením uložila v bode B.2 ministrovi hospodárstva zabezpečiť vypracovanie Sektorového operačného programu (SOP) – Ekonomický rozvoj. Minister hospodárstva uloženú úlohu splnil vydaním Sektorového operačného programu Priemysel a Služby  (SOP PS)  v novembri 2003.
Plnenie  uvedených úloh, ako aj plnenie úloh v predmetnom dokumente je plnením úloh z uznesenia vlády; Úrad vlády SR je zo zákona č. 10/1996 Z.z. o kontrole v štátnej správe príslušný vykonávať kontrolu plnenia úloh z uznesení vlády.
V SOP PS, časť 4.1 (str. 70) sa uvádza: „V súlade
s článkom 18, ods. 2 písm. d) všeobecného nariadenia bolo Uznesením vlády SR č. 133/2002 Ministerstvo hospodárstva SR určené v zmysle čl. 9 písm. n) všeobecného nariadenia ako Riadiaci orgán pre SOP PS“
Podľa časti 4.1.1. SOP PS je Riadiaci orgán zodpovedný za efektívnosť, správnosť riadenia a vykonávania pomoci v súlade s príslušnými predpismi EÚ, inštitucionálnymi, právnymi a finančnými systémami SR.
Je jednoznačné, že plnenie úloh Riadiaceho orgánu pre SOP PS pre MH SR je plnením úloh z citovaných uznesení vlády a ÚV SR je príslušný plnenie týchto úloh kontrolovať.
V zmysle bodu 4.1.2. sú „Sprostredkovateľské orgány pod Riadiacim orgánom všetky verejné alebo súkromné orgány alebo služby konajúce na zodpovednosť riadiacich alebo platiacich inštitúcií lebo vykonávajúcich úlohy v ich mene vo vzťahu ku konečným užívateľom alebo inštitúciám ...“
Podľa uvedeného za činnosť agentúr, či už Národná agentúra pre rozvoj malého a stredného podnikania (NARMSP) alebo Slovenská agentúra pre cestovný ruch (SACR), alebo ďalších subjektov pri plnení úloh Sprostredkovateľských orgánov zodpovedá Riadiaci orgán. Tieto úlohy sú úlohy vyplývajúce z vyššie uvedených uznesení. vlády 
Kontrolná pôsobnosť úradu vlády vo vzťahu k týmto agentúram je pri plnení úlohy Sprostredkovateľských orgánov pod Riadiacim orgánom daná.

Pokiaľ agentúry v riadiacej, zriaďovateľskej alebo zakladateľskej   pôsobnosti MH SR plnia úlohy súvisiace s implementáciou pomoci EÚ, ÚV SR je v zmysle § 2 ods. 2 a 3  zákona č. 10/1996 Z.z. o kontrole v štátnej správe v znení neskorších predpisov príslušný vykonať v nich kontrolu. Ak tieto subjekty na tento účel používajú svoje zriadené alebo založené subjekty, je príslušný vykonať kontrolu aj  v nich.
Pokiaľ ide o argumentáciu právneho vzťahu NARMSP k MH SR, MH SR je zakladajúcim členom  záujmového združenia. Podľa zákona o kontrole v štátnej správe úrad vlády je príslušný vykonať kontrolu aj v založených subjektoch, pokiaľ plnia úlohy štátnej správy. Úlohy uložené uznesením vlády, ktoré takýto subjekt vykonáva na zodpovednosť MH SR (ako Riadiaceho orgánu), je úrad vlády príslušný kontrolovať.
SACR: MH SR vydalo podľa č. 3 ods. 3 Štatútu SACR vydaného Ministerstvom hospodárstva SR (1. 9. 1995), v súlade so Zriaďovacou listinou (28. 1. 2005) Organizačný poriadok SACR.  Podľa neho  je agentúra príspevkovou organizáciou, napojenou  na štátny rozpočet prostredníctvom MH SR. SACR bola zriadená na základe uznesenia vlády SR  č. 656/1995. Kontrolná pôsobnosť úradu vlády v tomto subjekte je daná.

Neakceptuje sa – pozri všeobecné zdôvodnenie v úvode
 a zdôvodnenie k bodu č. 1 a 2

Úrad vlády SR je príslušný vykonať kontrolu vybavovania petícií a sťažností bez ohľadu na to, či vydal alebo nevydal usmernenie alebo metodickú príručku ku konkrétnemu okruhu podaní.
Úrad vlády SR je jediný ústredný orgán štátnej správy príslušný vydať metodiku a poskytovať metodickú pomoc v oblasti aplikácie zákona č. 152/1998 Z.z. o sťažnostiach. Metodická pomoc sa žiadateľom môže poskytnúť na prípad konkrétneho podania, nemôže sa vydať generálne.  

text bude znieť: „ako vybrané Sprostredkovateľské orgány pod Riadiacim orgánom plnia úlohy podľa SOP PS“

- vypúšťa sa

text bude znieť: „funkčnosť systému finančného riadenia, kontroly a auditu SOP PS“

text bude znieť:
„či a ako Riadiaci orgán pre SOP PS vo vzťahu k finančnému riadeniu zabezpečuje kontrolu vykonávania právomocí delegovaných na sprostredkovateľské orgány pod riadiacim orgánom;“
	
MF SR	V bode 5 zamerania – uvedené ciele navrhujeme vylúčiť z dôvodu predídenia duplicít pri výkone kontroly v týchto oblastiach.	O	N	Cieľom predloženého námetu do zamerania je vykonať kontrolu plnenia úloh vyplývajúcich z uznesení vlády SR č. 133/2002, 606/2002 a z ďalších súvisiacich uznesení vlády SR. Ide o kontrolu obsahu uložených úloh, nie o finančnú kontrolu.

Vysvetlivky k skratkám v tabuľke:

O – obyčajná
N –  neakceptovaná 
A - akceptovaná